
ПРИВИЛЕГИРОВАНИ

Епизод 17
Мъже:
Жени:
Уил
Меган

Марко
Роуз

Дейвид
Сейдж

Кийт
Лоръл

Том
Дженифър

+
+

Свещеник
Елиз


Стюардеса

МЕГАН
Досега в „Привилегировани”. Боже мой. 

УИЛ
Той ме удари пръв. 

МЕГАН
След като ти го предизвика. 

УИЛ
Колко мислиш, че мога да понеса, Меган? 

ЕЛИЗ
Познаваш ли човек на име Майлс Франклин? 

РОУЗ
Да, да, той е приятел на баба ми. 

ЕЛИЗ
Той ми е баща. И твой… дядо. 

МАРКО
Отмени ангажиментите си – утре е ден първи от операция „Връщане на Кийт”.

СВЕЩЕНИК
Искаш да се изповядаш ли? 

СЕЙДЖ
Родителите ми са мъртви заради имен. 

ПРИВИЛEГИРОВАНИ
МЕГАН
О, костенурки. Вкусно. 

МАРКО
Да, но не са за теб. 

МЕГАН
Добре де, но няма нужда да ме удряш. 

МАРКО
Извинявай, но с тези шоколадови влечуги мисля да си върна Кийт. Те са му любимите. 

МЕГАН
Сдобрили сте се? Чудесно. 

МАРКО
Още не, но довечера ще му отида на гости. 

МЕГАН
Ще отидеш просто ей така? 

МАРКО
„Просто ей така” звучи зле. Ще го изненадам, …ще му кажа, че ми липсва и ще го спечеля с честност, страст и костенурки. 

МЕГАН
Ясно. Ами ако не се получи? 

МАРКО
Костенурките са твои. 

МЕГАН
Не искам да заставам на пътя на любовта, но този план… не ми изглежда много добър. 

МАРКО
По-добър е от твоя да избягваш Уил и да се преструваш, че всичко е прекрасно. 

МЕГАН
Не се преструвам, че всичко е прекрасно, просто… сме на различни мнения. 

МАРКО
Така ли? Това ли се случи снощи? 

МЕГАН
В общи линии. И двамата решихме, че другият е задник. Не мисля да се извинявам, че се застъпих за Чарли, а и той няма да се извини, че го удари. Така че изчакваме. 

МАРКО
Какво? 

МЕГАН
Със сигурност нещо ще ни разсее от глупавата ни свада. 

МАРКО
Изчакването не е план. 

МЕГАН
Поне е по-диетичен от твоя. V
МАРКО
Роуз? V Скъпа. 

РОУЗ
Ох. Вратът ми. 

МАРКО
Тук ли си легна снощи? 

РОУЗ
Не нарочно. V Сигурно така се чувстват старците. Лоръл прибра ли се? 

МАРКО
Не, промяна в плана. Ще се върне чак утре. 

РОУЗ
Добре. 

МАРКО
Наред ли е всичко? 
РОУЗ
Да. Добре съм, благодаря. V Виж ти, вече си се облякла. Къде беше? 

СЕЙДЖ
Отидох да закуся. 

РОУЗ
Толкова рано? С кого? 

СЕЙДЖ
По-важният въпрос е къде беше ти снощи. У Зак ли спа? 

РОУЗ
Не, разбира се. Бях тук. Просто заспах на дивана на Лоръл. 

СЕЙДЖ
Това ли е историята ти? Малко е нелепа. 

РОУЗ
Не те лъжа. Първо те търсих, но ти не беше вкъщи, после реших да изчакам Лоръл в кабинета й и съм заспала. 

СЕЙДЖ
Защо? Какво става? 

РОУЗ
Да се качим горе. V
УИЛ
Здравей. 

МЕГАН
Извинявай. Летяща питка. Е, …как си? 

УИЛ
Много добре. 

МЕГАН
Чудесно. И аз така. 

УИЛ
Не си, …но скоро ще бъдеш. Идеята, която подхвърлихме на баща ми… 

МЕГАН
Да?
УИЛ
Ще стане. 

МЕГАН
Как така „ще стане”? 

УИЛ
Наето е офис място, вербуват се хора. Започваме. 

МЕГАН
Сериозно? Значи…

УИЛ
Ще имаме списание. 
МЕГАН
Ще имаме списание!
УИЛ
Вълнуващо, нали? 

МЕГАН
Да. 

УИЛ
Баща ми ще ни разведе утре, ако си свободна. 

МЕГАН
Звучи страхотно. 

УИЛ
Добре. До после.

МЕГАН
Уил…

УИЛ
Да? 

МЕГАН
Нищо. Просто… обичам те. 

УИЛ
И аз те обичам. V
СЕЙДЖ
Това е абсурдно. 

РОУЗ
Отначало и аз не повярвах, но колкото повече я слушах, толкова повече се убеждавах. 
МЕГАН
Здравейте. 

СЕЙДЖ
Никога ли не чукаш? 

МЕГАН
Съжалявам. Наред ли е всичко?

РОУЗ
Да й кажем ли? 

СЕЙДЖ
Както искаш. 

МЕГАН
Какво? Мразя, когато започнете да си играете зловещи игрички с мен. 

СЕЙДЖ
Добре, накратко – преди милион години Лоръл е имала любовник на име Майлс Франклин, …който излиза, че е истинският ни дядо. 

МЕГАН
Какво? Как така? 

РОУЗ
Шантаво, нали? Той беше тук. Срещнах го. Чакай, …ти също. Висок, с прошарена коса, донесе цветя на Лоръл. 
МЕГАН
Може би, не си спомням, но… кой ви разказа всичко това? 
РОУЗ
Дъщеря му, Елиз Валенкор. Която ни се пада доведена сестра или братовчедка? 

СЕЙДЖ
Полу-леля? 

РОУЗ
Това ли е? 

МЕГАН
Един момент. Как се запознахте с тази Елиз? И кога? 

РОУЗ
Снощи. Появи се в ресторанта, където дебнех Поли Фейгън и ми каза, че Майлс ми е дядо и че е болен. 

МЕГАН
Как така болен? 

СЕЙДЖ
Получил е инфаркт преди седмица и е в критично състояние. 

РОУЗ
Не мога да повярвам, че Лоръл ни е лъгала толкова време. 

МЕГАН
Чакайте, още нищо не знаем. Може би Лоръл си има обяснение. 

СЕЙДЖ
Какво обяснение? Имала си е любовник и не е казала на никого. Дали мама е знаела? 

МЕГАН
Не. Тоест, …не мисля. Съмнявам се. Все едно, длъжни сме да чуем какво ще ни каже Лоръл. 

РОУЗ
Да, но тя ще се върне чак утре. 

МЕГАН
Чудесно. Имам предвид, …така ще имате малко време да се поуспокоите. 

РОУЗ
Много се съмнявам. 

МЕГАН
Не се знае, до утре има доста време и човек никога не знае как ще се чувства след двайсет и четири часа. Дори лекарите не могат да го предскажат с точност. Както и да е. Не мисля, че… моментът е подходящ да обсъждаме „Скрити белези”. Съжалявам, Филип Рот, отлагаме те за по-късно. Или за утре. V Лоръл, като се върнеш, веднага ми се обади. Момичетата знаят за Майлс. 

КИЙТ
Марко. К-к-каво правиш тук? 
МАРКО
Извинявай, не знаех, че си си легнал. V Защо имам чувството, че в момента не гледаш „Изгубени”?  
КИЙТ
Виж…

МАРКО
С друг ли си? 

ДЖЕНИФЪР
Идваш ли, Кийт? 

КИЙТ
Не съм с друг. V
МЕГАН
Не мога да повярвам, страхотно място. 

ТОМ
Само почакай да докараме автомата за капучино. И мебелите, разбира се. 

МЕГАН
Автомат за капучино? 

УИЛ
Капан. Така никой няма да може да заспи преди три сутринта. V
ДЕЙВИД
Том. Мамка му. 

ТОМ
Вече рушим оборудването, а, Дейвид? 

ДЕЙВИД
Старая се. 

ТОМ
Синът ми, Уил. А това е Меган Смит. Много са амбицирани за списанието. 

ДЕЙВИД
Приятно ми е. 

МЕГАН
Здрасти. 

ТОМ
А това е Дейвид Бесър, новоназначеният главен редактор. Завършил „Харвард” с отличие, публикувал в „Ню Йоркър” още преди да стане на двайсет и две, гениален и амбициозен. 

ДЕЙВИД
Ласкаеш ме. 

ТОМ
Неговия задник трябва да целувате, ако искате да работите в… както и да го наречем. 
МЕГАН
Нали избрахме „Ромон”? Под „ние” имам предвид „аз”. Когато всичко бе само проект. Но вече има стени и елегантни лампи.
ДЕЙВИД
„Ромон” бе добро за старата сграда, но с Том решихме, че не искаме обвързване с благотворителни организации, въпреки че харесвам щедрите хора. 
УИЛ
Значи биографии?
ДЕЙВИД
Задълбочени профили на всички аспекти от живота на хора, страстно отдадени на  работата си. 

УИЛ
Меган е страготна писателка. В момента пише биография, която може да бъде публикувана. 

МЕГАН
Не, чакай. Прекалено е любезен. Тя е много, много далеч от публикуване. 

УИЛ
Идеите й ще ви харесат. 

ДЕЙВИД
Нямам търпение. Е, беше ми приятно, но сега ме извинете, трябва да намеря парцал. 

ТОМ
Наистина е изумителен. Елате да ви покажа конферентната зала. V
МЕГАН
Ехо. Извинете, че закъснях. Само да си взема книгите. V
ЛОРЪЛ
Шшт. Не исках да ме видят преди да поговорим. 

МЕГАН
Добре. Но нямаше нужда да ми изкарваш акъла. 

ЛОРЪЛ
Как са те? Добре ли са? 

МЕГАН
Мисля, че Сейдж се държи, но… Роуз определено е разстроена. 

ЛОРЪЛ
Как са разбрали? 

МЕГАН
Странно. Някаква жена на име Елиз Валенкор казала на Роуз, че е дъщеря на Майлс. 

ЛОРЪЛ
Елиз Валенкор. Защо ми звучи познато? 

МЕГАН
Защото му е дъщеря? 

ЛОРЪЛ
Обаждаше ми се. Елиз Валенкор. Имам поне три съобщения от нея. Но какво иска от Роуз? 

МЕГАН
Да й предаде информация. 

ЛОРЪЛ
Каква информация?

МЕГАН
Майлс е в болница, Лоръл. Получил е инфаркт. 

ЛОРЪЛ
Така ли е казала? 

МЕГАН
Да. Според мен е искала внучката й да знае. 

ЛОРЪЛ
Какво каза на Роуз? 

МЕГАН
Нищо. Не е моя работа да казвам каквото и да било. 

ЛОРЪЛ
Добре. Заведи ги горе, а аз ще изляза отпред. V Джералдин? Свържи ме с Елиз Валенкор. V
КИЙТ
Трябва да поговорим за снощи. 

МАРКО
Няма нужда. Вече разбрах. Била е сестра ти. 

КИЙТ
Не.

МАРКО
Майка ти?
КИЙТ
Тя живее в Охайо. 

МАРКО
Дошла е на гости. 

КИЙТ
Беше Дженифър. 

МАРКО
О. Разбира се. Нека позная, доскучало й е с двете котки и е дошла да ти се оплаче колко гаден е самотния живот. 

КИЙТ
Не. Дойде да се напием и да правим секс. 

МАРКО
Май получих пристъп. 

КИЙТ
Марко…

МАРКО
Лудост е да се мислиш за хетеросексуален, но и с Дженифър?...
КИЙТ
Не съм хетеросексуален. Просто искам семейство. Отдавна ти го казах, но ти не бе готов. Е, Дженифър е. И след като не сме заедно…

МАРКО
…реши да ми разиграеш „Уил и Грейс”. Дебра Месинг поне бе привлекателна. 

КИЙТ
Щом ще се държиш като кретен…

МАРКО
Извинявай, но не го приемам. 

КИЙТ
Джен е най-добрата ми приятелка. А това е нещо, което и двамата искаме отдавна. Може да не е най-добрият сценарий, но и аз не ставам по-млад. 

МАРКО
Значи… снощи си щял да правиш секс с нея? 

КИЙТ
Направих си сметка и се оказа, че ваниловата водка е много по-евтина от изкуственото осеменяване. И е с по-добра успеваемост. 
МАРКО
Значи си минал на следващото ниво, а? 

КИЙТ
Моля? 

МАРКО
Спиш с котколюбивата си приятелка, защото и двамата сте самотни. Не мислиш ясно. 

КИЙТ
Напротив. Най-после ще сбъдна мечтата си. Благодарение на теб знам, че нещата не винаги стават по план. 

МАРКО
Я стига…

КИЙТ
И този разговор ме убеди, че съм постъпил правилно. VV
ЕЛИЗ
Лоръл? Аз съм Елиз. 

ЛОРЪЛ
Здравейте. Приятно ми е. Моля, седнете.

ЕЛИЗ
Благодаря. 

ЛОРЪЛ
Първо да ви кажа – съжалявам, че не отвърнах на обаждането ви.

ЕЛИЗ
Имаше няколко обаждания. 

ЛОРЪЛ
Да. Но като директор на огромна корпорация ми се обаждат много непознати за какво ли не. 

ЕЛИЗ
Всъщност, не съм непозната. Между нас има нещо общо. V
ЛОРЪЛ
Съжалявам за баща ви. Дано оздравява бързо.

ЕЛИЗ
Той е в кома. Мислех, че Роуз ви е казала. 

ЛОРЪЛ
Съжалявам. Сигурно просто… не можах да повярвам. Скоро го виждах. Изглеждаше толкова… здрав. Ако мога да помогна с нещо… 
ЕЛИЗ
Всъщност, можете. Свържете се с адвоката ви. Ще ви съдя. V
МЕГАН
„Умишлено причиняване на емоционален стрес”. Какво означава това? 

ЛОРЪЛ
Твърди, че инфарктът на Майлс е в резултат на това, че съм му забранила всякакъв контакт с внучките му. 

МЕГАН
Има ли основание? 

ЛОРЪЛ
Съвсем безпочвен иск. Нямам време за някакъв нелеп процес. Плащам добри пари, за да не ме занимават с това. Сега момичетата са първата ми грижа. 

МЕГАН
И какво ще правим? 

ЛОРЪЛ
„Ние” няма да правим нищо. Аз ще им кажа. Те нямат никаква представа, че знаеш за Майлс. 

МЕГАН
Почакай…

ЛОРЪЛ
Не подлежи на обсъждане, Меган. 

МЕГАН
Съжалявам, Лоръл, но трябва. Аз съм съучастник. И аз излъгах Роуз и Сейдж. 

ЛОРЪЛ
Не е същото. 

МЕГАН
Знам, …но не е хубаво. Оценявам, че искаш да ме защитиш…

ЛОРЪЛ
Не теб, Меган. Искам да защитя тях. Те имат нужда от възрастен, на когото могат да разчитат, да вярват и да се възхищават. За жалост, аз не съм този човек. Харесва ти или не, но ти си им много повече от учител. Ти си им ментор и приятел. Знаеш го, нали? 

МЕГАН
Да, знам го. Просто ще ми е трудно да ги лъжа. 

ЛОРЪЛ
Опитай. 

РОУЗ
Защо не ни каза за него? 
ЛОРЪЛ
Не е нещо, което да споделиш с внучките си. Срамувах се. Искаше ми се да не се беше случвало. 

СЕЙДЖ
Въпреки че иначе мама нямаше да се роди, както и ние. Това щеше доста да ти улесни живота. 

РОУЗ
Каза ли на мама? V
ЛОРЪЛ
Не. 

РОУЗ
Значи цял живот си лъгала и дъщеря си? 

ЛОРЪЛ
Майка ви бе отгледана от прекрасен човек. Робърт бе бащата, когото тя обичаше. 

РОУЗ
Но не й е бил баща, нали? Не мислиш ли, че е заслужавала да знае? 

ЛОРЪЛ
Чувствам се ужасно, че те излъгах, Роуз. Не исках да научите за Майлс от някой непознат. 

РОУЗ
Елиз не е непозната, тя ни е семейство. Разказа ми го, защото ме обича. 

ЛОРЪЛ
Сигурна съм, че е искала да го повярваш, но това е доста далеч от истината. Казала ти е, защото й е трябвало потвържение, че сте се срещнали с Майлс, за да може да ме съди. 

СЕЙДЖ
Какво? Ще те съди? 

ЛОРЪЛ
Да. Единственото, което интересува Елиз са милионите долари. 

СЕЙДЖ
Страхотно. На всичко отгоре ще ни разорят. Хубав ден. V 

РОУЗ
И какъв е бил планът, ако с Майлс бяхте продължили? 

ЛОРЪЛ
Планът? 

РОУЗ
Щеше ли да ни кажеш, че ни е дядо или щеше да ни лъжеш цял живот? 

ЛОРЪЛ
Щях да ви кажа, разбира се. Просто той остана съвсем за кратко… и си тръгна така внезапно, че не беше…

РОУЗ
…нужно. Нямаш право да вземаш такова решение. Само защото те е зарязал не значи, че щеше да зареже и нас. V Сейдж бе права за теб. Ти си най-себичният човек на света. V
УИЛ
Мисля да му покажа първо тези. Най-добър съм с чернобелите, не мислиш ли? 

МЕГАН
Да, да. Страхотни са. 

УИЛ
Ти мразиш спортния риболов. Нали знаеш, че връщат рибите? 

МЕГАН
Не, харесват ми, наистина. Ти си… талантлив фотограф. V
УИЛ
Какво има? 

МЕГАН
Нищо. Аз… просто съм изненадана, че кандидатстваш за редактор фотография – това си е голяма работа. 

УИЛ
Знам, но реших да се целя нависоко.

МЕГАН
Ясно. Просто… не знам. Сигурно си падам по философията на костенурката. Бавният и постоянният винаги печели. 

УИЛ
Не винаги. А ти какво ще предложиш на Дейвид? 

МЕГАН
Мислех да направя нещо за сенатор Пърл. Лоръл наскоро ме запозна с нея. Лесно бих могла да й взема интервю, но…

УИЛ
Звучи добре.

МЕГАН
Така ли? 

УИЛ
Стига де. Важна сенаторка? Иди и го залей с феминистка пропаганда, ще му хареса. V
РОУЗ
Не знам кое е по-лошото – че ни излъга или че се опита да се защити. 

СЕЙДЖ
Е, това е Лоръл. 

РОУЗ
Не изглеждаш ядосана. 

СЕЙДЖ
Ядосана съм. Но не знам, ...не че нещо се е променило. 

РОУЗ
Как така? 

СЕЙДЖ
Не сме знаели, че имаме други семейства, така че не сме изгубили нищо. 

РОУЗ
Не е там въпросът. 

СЕЙДЖ
Постъпката й е подла, но… ако се замислиш… – заслужава ли си да казваш на хората неща, които само ще ги наранят? 

РОУЗ
Какво? 

СЕЙДЖ
В момента не можем да сторим нищичко за Майлс. Да, и на мен ми е гадно, но все пак… 

РОУЗ
Напротив, Сейдж, можем да отидем да го видим. 

СЕЙДЖ
Защо искаш да летиш до Калифорния само за да видиш някакъв старец в кома? 

РОУЗ
Защото той ни е дядо. 

СЕЙДЖ
Я стига. Еднаквото ДНК не означава, че ще започне да ни разказва приказки. Не че може. Защо ли? Защото е в кома. 

РОУЗ
Не разбирам…

СЕЙДЖ
Точно затова Лоръл не ни е казала. Това само доказва, че някои неща е най-добре да се премълчат. 

РОУЗ
Коя си ти? Откога си на нейна страна? И откога ме лъжеш? 

СЕЙДЖ
Какви ги говориш? 

РОУЗ
Знам, че не си била на закуска вчера. Била си някъде с тези дрехи, но не и на закуска. 

СЕЙДЖ
Лъжеш се. 

РОУЗ
Така ли? А защо не ме гледаш в очите? 

СЕЙДЖ
Ставаш параноичка. 

РОУЗ
И ти си знаела за дядо ни, нали? 

СЕЙДЖ
Какво? Не. 

РОУЗ
Не ти вярвам. Тук става нещо гнило и докато не ми кажеш какво е, не искам да говоря с теб. 

МЕГАН
Здрасти. 

ДЕЙВИД
Здравей. Меган, нали?

МЕГАН
Да, аз съм. За кафе ли? 

ДЕЙВИД
Да, …а ти? 

МЕГАН
Зелен чай. Обичам антиоксидантите. Знаеш ли, имам някои идеи за списанието. Може ли да… извинете… да ти ги споделя? Явно ще чакаме доста. 

ДЕЙВИД
Добре. Кажи ми трите най-добри.

МЕГАН
Всъщност, …имам само една. Чувал ли си за Сюзън Пърл? 

ДЕЙВИД
Сенатор-демократ от Флорида, родена в Тринидад, бори се за образователна реформа и права на животните. 

МЕГАН
Виж ти. Да. 

ДЕЙВИД
Защо избра нея? 

МЕГАН
Запознахме се. На едно парти. Здрависахме се и…

ДЕЙВИД
Сериозно? 

МЕГАН
Аха. 

ДЕЙВИД
В старческия дом на баба ми има един човек на име Лари Винкелман, боксьор от Бруклин. След Втората световна война останал без ръце. Опитал да се върне в бокса, но веднъж случайно извадил окото на съперник с металната си ръка и му забранили. Отказал се и започнал да пише поезия на идиш. Казват, че е най-великият идишки поет. И всяка неделя следобед хапва кугел с баба ми. Добра история, нали? 

МЕГАН
Да, да. И ще пишеш статия за него? 

ДЕЙВИД
Не, но бих могъл. Лесно ще му взема интервю заради баба ми и кугела.
МЕГАН
Ясно, …значи обичаш истории с послания. 

ДЕЙВИД
На колко години си? 

МЕГАН
На двайсет и три, почти двайсет и четири. 

ДЕЙВИД
Твърде млада си, за да разчиташ на връзки. Сега трябва да бачкаш здраво, да имаш големи мечти и още по-големи провали. 

МЕГАН
Не се тревожи, с провалите съм добре. 

ДЕЙВИД
Двайсетте винаги са пълни с провали. И ако правиш само това, в което си добра, никога няма да израстнеш. 

МЕГАН
На колко години си? 

ДЕЙВИД
Аз съм гений, различно е. Зелен чай и кафе, моля. 

МЕГАН
О, да. 

ДЕЙВИД
Няма нужда. 

МЕГАН
Не се тревожи, ще измисля нещо по-добро. Мястото където живея не е най-добрата работна среда. 
ДЕЙВИД
Ако ти трябва мозъчен стимул, заповядай в офисите ни. Е, нямаме мебели, но пък имаме безжичен интернет и баскетболни кошове. 
МЕГАН
Чудесна идея. Благодаря. 

ДЕЙВИД
Това е за теб. 

МЕГАН
Благодаря. 

ДЕЙВИД
До скоро. V
МЕГАН
Оки доки. V
МАРКО
Цял ден мога да те гледам. 

ДЖЕНИФЪР
Трябва да знам. Какво е това? 

МАРКО
Това, мила Дженифър, са кюфтенца от раци с японски патладжан и лимонов сок. 
ДЖЕНИФЪР
Искам да се овъргалям в легло от всичко това, …но друго исках да ти кажа. Знам, че не ме харесваш. И не си ме поканил, за да ме тъпчеш с разни вкусотии? 

МАРКО
Тревожа се за теб. 

ДЖЕНИФЪР
Защо? Не аз изгубих най-хубавото нещо в живота си, а ти. O, извинявай. 

МАРКО
Може ли малко по-високо? Не мога да те чуя от тиктакането на биологичния ти часовник. Явно още не си бременна. 

ДЖЕНИФЪР
Не, но ще стигнем и дотам. На моята възраст трябват няколко опита. 

МАРКО
Точно това искаш. Да имаш бебе. Искаш бебето на Кийт. Защото искаш Кийт. 

ДЖЕНИФЪР
Нищо подобно. 

МАРКО
Я стига, видях те как го гледаш. Само че, милото ми агънце, това никога няма да стане. Защо ли? Той е гей. Обича мъже. Не може да се насити на мъжки ласки. 
ДЖЕНИФЪР
Знам какво е „гей”. И не съм влюбена в Кийт. 
МАРКО
Разбирам те, скъпа. И аз се влюбих в него. Но да го обвържеш за цял живот като му родиш бебе е ужасна идея.

ДЖЕНИФЪР
Никого не обвързвам. С Кийт ще имаме нетрадиционно семейство и ще живеем щастливо до края на дните си в скромен апартамент с три спални. Благодаря за обяда, Марко. V
УИЛ
Здравей. Как върви? 

МЕГАН
Удивително. Бях забравила какво е да се концентрираш. Все едно съм в колежа. 

УИЛ
Ако си заета, мога да отменя резервацията. 

МЕГАН
Не, не, не. Свърших. Да вървим. 

УИЛ
Уреди ли интервюто? Със сенатор Пърл? 
МЕГАН
Всъщност, отказах се от историята за сенатора. Дейвид смята, че идеята не е добра и знаеш ли? Той е напълно прав. 

УИЛ
Така ли? Онзи ден беше доста запалена по идеята. 

МЕГАН
Да, но Дейвид се обоснова наистина добре. Повече се вълнувах от интервюто отколкото от самата статия. 

УИЛ
Никак не е лесно да интервюираш сенатор. Може да излезе нещо голямо. 

МЕГАН
Дейвид не мисли така. И след като той решава…

УИЛ
Естествено. 

МЕГАН
Какво? 

УИЛ
Странно. Когато Лоръл искаше да промениш биографията й и аз ти казах, че е права, ти не ме послуша. Но когато Дейвид ти казва да промениш историята си…

МЕГАН
Не е същото. 

УИЛ
Напротив, ти цениш повече чуждото мнение вместо моето. 

МЕГАН
Какво? 

УИЛ
Слушаш всички други, но не и мен. Дейвид, Чарли… 

МЕГАН
Става въпрос за Чарли, нали? 

УИЛ
Не. 

МЕГАН
О, да. Още те е яд заради онази нощ. Знаех си. 

УИЛ
Щом е така, защо не каза нищо?    
МЕГАН
А ти защо не каза нещо? 

УИЛ
Защото няма за какво да се извинявам. 

МЕГАН
Нито пък аз. 

УИЛ
Напротив. Трябваше да се прибереш с мен. Не можеш да чакаш някой, който току що е цапардосал гаджето ти.

МЕГАН
Казах ти. Трябваше да поговорим. 

УИЛ
Можеше да му се обадиш от колата. Или на другия ден. 

МЕГАН
Не виждам какво значение има…

УИЛ
Остави. Хайде да… вървим на вечеря. 

МЕГАН
Ако искаш да поговорим…

УИЛ
Различни мнения. Да го оставим така. 

МЕГАН
Добре. VV Здравей. Работиш до късно. Трябва ли ти помощ? 

РОУЗ
Не. Приключих, просто… чакам Сейдж да заспи, за да не говоря с нея. 

МЕГАН
Какво става? 

РОУЗ
Не знам. Сейдж се държи много странно… и не ми казва защо. Дори не иска да дойде с мен при Майлс. Каква каша. Защо на никого не му пука? 

МЕГАН
Много ли искаш да го видиш? 

РОУЗ
Да. Там… има един човек, наш роднина… – да, не го познаваме, но бихме могли. Знам, че звучи тъпо, но… 

МЕГАН
Изобщо не звучи тъпо. Ти просто търсиш връзка. Като всички нас. 

РОУЗ
Така ли? 

МЕГАН
Въпреки че избягвах татко, когато се върнах тук, част от мен искаше да го види. То е като необяснима нужда. Чувстваш, че нещо ти липсва и искаш да го намериш. 

РОУЗ
Точно така. 
МЕГАН
Направи го. Щом го чувстваш така, иди да го видиш. 

РОУЗ
Просто… ме е страх да отида сама. 

МЕГАН
Ще дойда с теб. 

РОУЗ
Сериозно? 

МЕГАН
Не се прави на изненадана. Знаеш, че винаги съм с теб. 

РОУЗ
Много ти благодаря. 
МЕГАН
Добре. Стегни си багажа, поспи и утре ще отвлечем корпоративния самолет до Санта Барбара.

РОУЗ
Чакай, …Лоръл ли ти каза, че Майлс е в Санта Барбара? 
МЕГАН
Не, не…

РОУЗ
И аз не съм ти казвала. Откъде знаеш, че е там? V И ти си знаела през цялото време, нали? 

МЕГАН
Съжалявам, Роуз. 

РОУЗ
Недей, моля те. Не казвай нищо. 

МЕГАН
Здравей, забави се вътре. Това е добър знак. 

УИЛ
Не знам, ще видим. Хей, знам, че си мислиш за Роуз, но трябва да се стегнеш. Играта започва. 

МЕГАН
Играта започва. Мерси. 

ДЕЙВИД
Меган, ти си наред. 

УИЛ
Късмет. V Здрасти, татко. 

ТОМ
Здрасти. Как мина? 

УИЛ
Не добре. Бях малко нервен и май говорих много. 

ТОМ
Ела тук. Виж, щях да оставя Дейвид сам да ти го каже, но не мога да гледам синът ми толкова неуверен в себе си. Мястото е твое. 

УИЛ
Какво? 

ТОМ
Поздравления, ти си главен редактор фотография. V 

УИЛ
Казал си му да ме назначи? 

ТОМ
Казах му, че е късметлия да те има. Ти си талантлив, Уил. Нямаше да го направя, ако не смятах, че го заслужаваш. 

УИЛ
Но, татко…

ТОМ
Спри. Гордея се с теб. V
МЕГАН
Запитах се… – кой ме вдъхновява? Кой е моят пример? На кого бих искала да приличам? 

ДЕЙВИД
Памела Андерсън. 

МЕГАН
Морийн Дауд. 

ДЕЙВИД
Близко бях. 

МЕГАН
Тя е посветена на феминизма, което значи много за мен. Помислих си, че една статия за това, което е постигнала досега… 

ДЕЙВИД
Аха. Харесва ми, страхотно е. Но няма да се върже… с темата на първия брой, така че следващия път. Но да поговорим за друго. 

МЕГАН
Не искаш ли да чуеш повече? Направих проучване, имам силна презентация. Това бе само уводът. 

ДЕЙВИД
С удоволствие ще се спра на това по-късно, но… в първия брой искам по-международни теми и Морийн Дауд просто не е на място. Виж, знам, че си се постарала и ти благодаря за идеята. 

МЕГАН
Да не е заради „Харвард” и „Йейл”? 

ДЕЙВИД
Има много проблеми в работата, Меган… и не най-малкият от тях е връзката ви с Уил. Смятам да се посветя изцяло на списанието и няма да имам време за междуличностни драми сред персонала ми. 

МЕГАН
Уверявам те, че това няма да ни пречи. 

ДЕЙВИД
Ще пречи. Едно ново списание е изключително трудно начинание и наема ли Джордж и Марта, това ще бъде катастрофа. 

МЕГАН
Едуард Олби, Вирджиния Улф. Дори знам откъде цитираш. 

ДЕЙВИД
Виж, не казвам, че тази връзка анулира шансовете ти и занапред, но… в началния етап не мога да си го позволя. 

МЕГАН
Разбирам. Довиждане. VV 

СЕЙДЖ
Роуз, почакай. 

РОУЗ
Какво правиш тук? 

СЕЙДЖ
Не мога да те пусна да прелетиш цялата страна сама. 

РОУЗ
Не искам да идваш с мен. 

СЕЙДЖ
Какво? 

РОУЗ
Явно криеш нещо от мен, Сейдж… и затова вече не мога да ти вярвам. И щом не мога, не искам… да бъда с теб. Съжалявам, но… всичко се промени. 

СЕЙДЖ
Роуз, не си тръгвай така. Моля те. 

РОУЗ
Кажи ми какво става. 

СЕЙДЖ
Помниш ли когато мама и татко заминаха? Точно на рождения ден на Греъм Тейлър – щеше да си прави зоопарк в задния двор, помниш ли? 

РОУЗ
Горе-долу. 

СЕЙДЖ
Все едно, много исках да отида на партито, но Лоръл не ме пускаше докато не си доям закуската и двете се скарахме жестоко, помниш ли? 

РОУЗ
Да, спомням си. 

СЕЙДЖ
Отпрати ме в стаята ми и аз се обадих на мама. Тя бе на летището, самолетът й всеки момент щеше да излети, но аз бях толкова бясна, че не спирах да се оплаквам колко подла и нечестна е Лоръл, …a мама просто ме остави да си дърдоря. 

РОУЗ
Не разбирам. 

СЕЙДЖ
Остана на телефона толкова дълго, че си изпуснаха полета… и трябваше да хванат следващия. Но това не бе техният полет, Роуз. Ако не се бях обадила да си излея глупавия гняв, те… щяха още да са живи. Аз съм виновна. V 
СТЮАРДЕСА
Мис Бейкър, готова ли сте? 

РОУЗ
Трябва да тръгвам. 

ЛОРЪЛ
Може ли? 

СЕЙДЖ
Какво се е случило? V
ЛОРЪЛ
Само исках да ти кажа, че… ми се обадиха по телефона. Майлс, …дядо ти, …е починал, Сейдж. 

СЕЙДЖ
Той не ми е дядо. 

ЛОРЪЛ
Все едно, реших да ти кажа. Роуз тук ли е? Трябва да… 

СЕЙДЖ
Отлетя за Санта Барбара да го види. 

ЛОРЪЛ
О, не. 

СЕЙДЖ
Сигурно вече е разбрала. Не знам, …обади й се, ако искаш. 

ЛОРЪЛ
Тя никога няма да ми прости, нали? 

СЕЙДЖ
Може би не. Но аз да. V Съжалявам, Лоръл. За всички загуби в живота ти. Съжалявам. VV
ДЖЕНИФЪР
Пак ли? 

КИЙТ
Марко, не можеш да нахълтваш така… 

МАРКО
Беше прав за всичко. Знам, че рискувам никога да не ми проговориш, но трябва да го направя, защото най-после знам какво искам и не ме е страх да го кажа. V Ще се омъжиш ли за мен? 

ДЖЕНИФЪР
Евтин номер. 

КИЙТ
Стани. Коленичил си на болното коляно. 

МАРКО
Знам. 

КИЙТ
Ти си импулсивен. Съвсем в твой стил – да преследваш каквото искаш… и то доста драматично. Но откъде да знам, че си искрен? V
МАРКО
Платината не лъже. Обичам те, Кийт. Омъжи се за мен. V
КИЙТ
Добре. Да го направим. V
ДЖЕНИФЪР
Край с апартамента. 

КИЙТ
Ела тук. 

ДЖЕНИФЪР
Защо? V
УИЛ
Здравей. Не се обади. Как мина интервюто с Дейвид? 

МЕГАН
Доста зле. Не хареса идеята ми. 

УИЛ
Шегуваш се. 

МЕГАН
Е, каза, че може би в бъдеще, но в първия брой няма да има място за мен. Всичко е наред, няма проблем. 

УИЛ
Не, не, ще поговоря с баща ми. Сигурен съм, че ще може да помогне.
МЕГАН
Недей, моля те. Не искам да ме назначат така. 

УИЛ
Какво намекваш? 

МЕГАН
Нищо. Просто… искам да ме наеме заради идеите ми, а не заради баща ти. 

УИЛ
Обичаш да се правиш на мъченик, нали? 

МЕГАН
Моля? 

УИЛ
Защо правиш всичко много по-трудно отколкото е нужно? Вече не си в колежа. Истинският живот е въпрос на връзки. Не е нечестно, просто така е устроен света. 

МЕГАН
Не. Така е устроен твоя свят. 

УИЛ
О, я стига. 

МЕГАН
Чакай, какво ти става? Би трябвало сега да празнуваш. Получи работата и то съвсем заслужено. Няма нужда да се потискаш заедно с мен. 

УИЛ
Знаеш ли, права си. V Напоследък доста се караме. 

МЕГАН
Знам. 

УИЛ
Гадно е. V
СЕЙДЖ
Здравей. 

РОУЗ
Здрасти. 

СЕЙДЖ
Чух за Майлс. Видя ли го преди да умре? 

РОУЗ
Не. Сигурно е за добро. Все едно, така се случи. 

СЕЙДЖ
Разопаковаш или… опаковаш? V
РОУЗ
Местя се в собствена стая. 

СЕЙДЖ
Мразиш ме, …нали? Слушай, Роуз, искам да знаеш, че ужасно съжалявам и няма да те виня, ако никога не ми проговориш. И аз не мога да си простя. Никога… 

РОУЗ
Не те мразя. Но е ужасно, че си живяла с тази тайна през всичките тези години. Какъв кошмар. И ако ми беше казала, …щях да имам шанса да ти отговоря, че вината не е твоя. 

СЕЙДЖ
Не разбирам. Щом не ми се сърдиш, защо се изнасяш? 

РОУЗ
Виж, …осъзнах, че… премълчаването ти за мама и татко… е само един от стотиците начини цял живот да ме закриляш. 

СЕЙДЖ
Как така? 

РОУЗ
И не само ти, а всички. Пазите големите си тайни от мен, защото си мислите, че съм… ужасно уязвима и ще се пречупя. Но аз не искам да съм такава. Искам да съм достатъчно силна, за да можеш и ти да се осланяш на мен понякога.

СЕЙДЖ
Но аз го правя. 

РОУЗ
Не. Не и колкото аз се осланям на теб. V Искам да почувствам, …че мога да се оправям сама, …става ли? 

СЕЙДЖ
Да. Разбира се. V В коя стая ще се местиш? 

РОУЗ
В синята. Надолу по коридора. 

СЕЙДЖ
Да ти помогна ли с украсата? 
РОУЗ
Не. 

